Hvad kan jeg søge støtte til?
Som medarbejder i staten kan du søge penge fra Den Statslige Kompetencefond til individuel kompetencegivende kompetenceudvikling.
Aktiviteten, du søger støtte til, skal være et supplement til den øvrige kompetenceudvikling, som din arbejdsplads er ansvarlig for.
Arbejdspladsen skal være med til at betale for aktiviteten i form af arbejdstid og/eller økonomiske midler.
Du kan - med din leders godkendelse - søge om støtte til:
Uddannelses- og kursusgebyr (ekskl. moms)
Materialer
Transport og ophold
Du kan ikke søge om støtte til
løn- og vikarudgifter
Støtte til uddannelses- og kursusgebyr, materialer, transport og/eller ophold andetsteds fra, modregnes i støtten fra fonden.